Јавно предузеће Електропривреда Србије Београд

Балканска 13

Огранак ТЕНТ Београд-Обреновац

Богољуба Урошевића Црног бр. 44

Обреновац

На основу Одлуке о продаји продуката сагоревања и одсумпоравања за период 01.01.- 31.12.2020. године у Огранку ТЕНТ и ТЕ-КО Костолац број 12.01.-14964/3-19 од 26.децембра .2019. године, као и Одлуке о утврђивању цена продуката сагоревања и одсумпоравања број:12.01.14964/1-2019 од 11. јануара 2019. године, Јавно предузеће „Електропривреда Србије“, Београд, Огранак ТЕНТ Београд-Обреновац објављује:

**Јавни позив за прикупљање ЗАХТЕВА**

**ради продаје пепела и пепела са депоније (отпадне шљаке)**

Јавно предузеће „Електропривреда Србије“, Београд позива сва правна лица и предузетнике да поднесу писмене понуде ради закључења уговора о продаји пепела и пепела са депоније (отпадне шљаке) из ЈП ЕПС Огранак ТЕНТ Београд - Обреновац, Богољуба Урошевића Црног бој 44.

Планирана количина за продају за 2020. годину за пепео износи 400.000t, а за пепео са депоније (отпадну шљаку) износи 200.000t

Цене утврђене Одлуком о утврђивању цена продуката сагоревања и одсумпоравања, износе:

**Суви летећи пепео из ТЕНТ А и ТЕНТ Б**

|  |  |
| --- | --- |
| **Суви летећи пепео t/год** | **Цена €/t** |
|  ≤20.000 | 2,2 |
| 20.001-50.000 | 1,5 |
| 50.001-100.000 | 1,0 |
| >100.000 | 0,2 |

**Суви летећи пепео из ТЕ Колубара - Вел.Црљени**

|  |  |
| --- | --- |
| **Суви летећи пепео t/год** | **Цена €/t** |
|  ≤20.000 | 1,5 |
| 20.001-50.000 | 1,0 |
| 50.001-100.000 | 0,5 |
| >100.000 | 0,1 |

**Пепео са депонија и шљака из ТЕНТ А и ТЕНТ Б**

|  |  |
| --- | --- |
| **Пепео са депонија и шљака t/год** | **Цена €/t** |
|  ≤20.000 | 1,2 |
| 20.001-50.000 | 1,0 |
| 50.001-100.000 | 0,8 |
| >100.000 | 0,2 |

 **Пепео са депоније - TE Морава Свилајнац и ТЕ Колубара Вел.Црљени**

|  |  |
| --- | --- |
| **Пепео са депоније t/год** | **Цена €/t** |
|  ≤20.000 | 1,0 |
| 20.001-50.000 | 0,8 |
| 50.001-100.000 | 0,6 |
| >100.000 | 0,2 |

Цена је дата у eur/t, прерачунаваће се у динарској противвредности по средњем курсу НБС на дан фактурисања (задњи дан у месецу). Понуђена цена је фиксна за цео уговорени период.

Право учешћа имају сва правна лица и предузетници који уплате депозит који износи 10% од вредности количине за коју је учесник заинтересован по почетној цени, без ПДВ-а.Депозит уплатити на текући рачун 2050000000079076-25, Комерцијална банка а.д. Београд. На повраћај депозита нема право учесник који не потпише уговор у року од 15 (петнаест)дана од дана пријема уговора који је претходно потписан од стране продавца или не изврши плаћање на начин предвиђен Уговором.

Понуде се подносе лично или путем поште на адресу: Јавно предузеће „Електропривреда Србије“ Београд, Огранак ТЕНТ Београд – Обреновац, Богољуба Урошевића Црног 44, 11500 Обреновац.

У понуди је потребно навести количине пепела или пепела са депоније (отпадне шљаке) за преузимање у 2020. години и са којих локација

Уговорене количине Купац ће преузети са локација Продавца по уговореној димамици од стране Купца. Утовар ће се вршити на локацијама Продавца у периоду од 07:00 до 19.00 часова. У случају потребе за отпремом пепела викендом, Купац је дужан да изврши најаву Продавцу минимум три дана унапред, с тим да се утовар за дане викенда врши у периоду од 07:00 до 14:00 часова за све локације. Транспорт ће бити организован од стране Купца који у целости сноси све трошкове.

Обавезну садржину понуде чине:

1. Извод из регистра надлежног органа (Извод из регистра АПР-а или другог надлежног органа);
2. Потврду о извршеном евидентирању за ПДВ (у складу са Законом о порезу на додату вредност);
3. Уверење Пореске управе Министарства финансија о измирењу доспелих пореза, доприноса и других јавних дажбина на републичком нивоу, које не може бити старије од два месеца од дана одржавања јавног надметања;
4. Уверење Управе јавних прихода града, односно општине о измирењу обавеза по основу локалних јавних прихода, које не може бити старије од два месеца од дана одржавања јавног надметања;
5. Потврду надлежног органа да учеснику није изречена правоснажна управна или судска мера забране обављања делатности, издата после датума објављивања јавног позива, а односи се на период од две године пре објављивања позива
6. Дозвола за транспорт неопасног отпада на територији Републике Србије и
7. Интегралну дозволу за складиштење и третман неопасног отпада,
8. Доказ о уплати депозита

Начин подношења понуде и рок за подношење понуде:

Први дан рока за подношење понуда је дан који непосредно следи дану објављивања јавног позива за прикупљање захтева.

Јавни позив је отворен до исцрпљења количина пепела и пепела са депоније (отпадне шљаке) планираних за продају у 2020 години.

Адреса за подношење понуда је:

Јавно предузеће „Електропривреда Србије“ Београд, Огранак ТЕНТ, Београд-Обреновац, Богољуба Урошевића Црног 44, 11500 Обреновац или лично, у писарници Наручиоца на наведеној адреси.

Понуду поднети у затвореној коверти/омоту/кутији са назнаком:

НЕ ОТВАРАТИ

Предмет: Продаја пепела и пепела са депоније (отпадне шљаке)

УРУЧИТИ: Урошу Шормазу

Место, време и начин отварања понуда:

Отварање понуда ће бити сваког понедељка са почетком у 12.00 часова у Сали за отварање у ПКА ТЕНТ.Отвараће се понуде приспеле до тог дана до 11.00 часова.Понуде приспеле после 11.00 часова отвараће се наредног понедељка.

Отварање понуда је јавно и може присуствовати свако заинтересовано лице.

У поступку отварања понуда могу активно учествовати само овлашћени представници понуђача.

Контакт особe за све информације : Урош Шормаз,Александар Божић

e-mail: uros.sormaz@eps.rs;aleksandarbozic@eps.rs

Овај оглас објавити у дневном листу Српски телеграф и на интернет страници ЈП ЕПС ОГРАНАК ТЕНТ Београд-Обреновац.